stanford-oval/wikipedia huggingface dataset:
חטא המרגלים
הסיפור המקראי > החטא

כשחזרו המרגלים אל בני ישראל, הם תיארו בפניהם את טוּבה של הארץ: ”וַיֹּאמְרוּ: בָּאנוּ אֶל הָאָרֶץ אֲשֶׁר שְׁלַחְתָּנוּ, וְגַם זָבַת חָלָב וּדְבַשׁ הִוא וְזֶה פִּרְיָהּ.” (במדבר, י"ג, כ"ז) עם זאת, עשרה מהם צפו כישלון בכיבושה: ”אֶפֶס כִּי עַז הָעָם הַיֹּשֵׁב בָּאָרֶץ, וְהֶעָרִים בְּצֻרוֹת גְּדֹלֹת מְאֹד [...] עֲמָלֵק יוֹשֵׁב בְּאֶרֶץ הַנֶּגֶב, וְהַחִתִּי וְהַיְבוּסִי וְהָאֱמֹרִי יוֹשֵׁב בָּהָר, וְהַכְּנַעֲנִי יוֹשֵׁב עַל הַיָּם וְעַל יַד הַיַּרְדֵּן.” (במדבר, י"ג, כ"ח–כ"ט).
כלב בן יפונה חלק על דעתם וטען כי בכוחו של העם לרשת את הארץ, ”וַיֹּאמֶר עָלֹה נַעֲלֶה וְיָרַשְׁנוּ אֹתָהּ כִּי יָכוֹל נוּכַל לָהּ” (במדבר, י"ג, ל'), אך המרגלים חלקו עליו, והוסיפו להוציא את דיבת הארץ בקביעתם כי היא ”אֶרֶץ אֹכֶלֶת יוֹשְׁבֶיהָ” (במדבר, י"ג, ל"ב). לבסוף, העם השתכנע מדברי המרגלים: ”וַתִּשָּׂא כָּל הָעֵדָה וַיִּתְּנוּ אֶת קוֹלָם וַיִּבְכּוּ הָעָם בַּלַּיְלָה הַהוּא: וַיִּלֹּנוּ עַל מֹשֶׁה וְעַל אַהֲרֹן כֹּל בְּנֵי יִשְׂרָאֵל וַיֹּאמְרוּ אֲלֵהֶם כָּל הָעֵדָה לוּ מַתְנוּ בְּאֶרֶץ מִצְרַיִם אוֹ בַּמִּדְבָּר הַזֶּה לוּ מָתְנוּ: וְלָמָה ה' מֵבִיא אֹתָנוּ אֶל הָאָרֶץ הַזֹּאת לִנְפֹּל בַּחֶרֶב נָשֵׁינוּ וְטַפֵּנוּ יִהְיוּ לָבַז הֲלוֹא טוֹב לָנוּ שׁוּב מִצְרָיְמָה: וַיֹּאמְרוּ אִישׁ אֶל אָחִיו נִתְּנָה רֹאשׁ וְנָשׁוּבָה מִצְרָיְמָה” (במדבר, י"ד, א'–ד').
בעקבות הדברים החריפים של בני ישראל, משה ואהרון נפלו על פניהם, וכלב ויהושע בן נון קרעו את בגדיהם וקראו: ”טוֹבָה הָאָרֶץ מְאֹד מְאֹד: אִם חָפֵץ בָּנוּ ה' וְהֵבִיא אֹתָנוּ אֶל הָאָרֶץ הַזֹּאת וּנְתָנָהּ לָנוּ אֶרֶץ אֲשֶׁר הִוא זָבַת חָלָב וּדְבָשׁ: אַךְ בַּ-ה' אַל תִּמְרֹדוּ וְאַתֶּם אַל תִּירְאוּ אֶת עַם הָאָרֶץ כִּי לַחְמֵנוּ הֵם סָר צִלָּם מֵעֲלֵיהֶם וַ-ה' אִתָּנוּ אַל תִּירָאֻם:” (במדבר, י"ד, ז'–ט'). העם לא השתכנע מדבריהם, ואף התכוון "לִרְגּוֹם אֹתָם בָּאֲבָנִים".
הסיפור המקראי > העונש

בעקבות הפגנת חוסר האמון ביקש אלוהים להשמיד את העם במגפת דבר ולהקים עם חדש שיצא ממשה ומשפחתו, כלומר עם ישראל חדש שנוצר רק ממנו, אך לאחר שמשה התחנן בפניו, וטען שהריגת עם ישראל במדבר תגרום לחילול שמו בעיני הגויים, הוא המתיק את העונש, וקבע שבני ישראל ינדדו במדבר סיני ארבעים שנה, כנגד ארבעים ימים שהיו המרגלים בארץ, עד שימותו כל בני הדור, מבן עשרים ומעלה. עשרת המרגלים שהוציאו את דיבת הארץ מתו במגפה. קבוצה (המעפילים) מבני ישראל ניסתה להתקדם ולהיכנס לארץ ישראל באופן עצמאי, אולם ניגפה במלחמה מול העמלקי. כלב ויהושע, שבניגוד לשאר המרגלים דברו טוב על הארץ, זכו לשרוד את המסע ולהיכנס לארץ.
הסתירות בין ספר במדבר לספר דברים

סיפור המרגלים מופיע גם בספר במדבר וגם בספר דברים וישנן סתירות רבות בין הסיפורים.
הסתירה הכי בולטת היא בשאלה, מי יזם את שליחת המרגלים:
בספר במדבר מוצגת שליחת המרגלים כציווי של ה' למשה: ”שְׁלַח לְךָ אֲנָשִׁים וְיָתֻרוּ אֶת אֶרֶץ כְּנַעַן אֲשֶׁר אֲנִי נֹתֵן לִבְנֵי יִשְׂרָאֵל אִישׁ אֶחָד אִישׁ אֶחָד לְמַטֵּה אֲבֹתָיו תִּשְׁלָחוּ כֹּל נָשִׂיא בָהֶם.” (ספר במדבר, פרק י"ג, פסוק ב');
לעומת זאת, בספר דברים סיפר משה כי היוזמה הייתה של בני ישראל: ”וָאֹמַר אֲלֵכֶם: בָּאתֶם עַד הַר הָאֱמֹרִי, אֲשֶׁר ה' אֱלֹהֵינוּ נֹתֵן לָנוּ. רְאֵה נָתַן ה' אֱלֹהֶיךָ לְפָנֶיךָ אֶת הָאָרֶץ; עֲלֵה רֵשׁ כַּאֲשֶׁר דִּבֶּר ה' אֱלֹהֵי אֲבֹתֶיךָ לָךְ, אַל תִּירָא וְאַל תֵּחָת. וַתִּקְרְבוּן אֵלַי כֻּלְּכֶם וַתֹּאמְרוּ: נִשְׁלְחָה אֲנָשִׁים לְפָנֵינוּ וְיַחְפְּרוּ לָנוּ אֶת הָאָרֶץ וְיָשִׁבוּ אֹתָנוּ דָּבָר, אֶת הַדֶּרֶךְ אֲשֶׁר נַעֲלֶה בָּהּ וְאֵת הֶעָרִים אֲשֶׁר נָבֹא אֲלֵיהֶן. וַיִּיטַב בְּעֵינַי הַדָּבָר וָאֶקַּח מִכֶּם שְׁנֵים עָשָׂר אֲנָשִׁים, אִישׁ אֶחָד לַשָּׁבֶט.” (ספר דברים, פרק א', פסוקים כ'–כ"ג).
ישנה עוד סתירה מרכזית, בשאלה מהי מטרת השליחות. לפי ספר דברים נראה שהמשימה היא לבחון את הדרכים לכיבוש הארץ; לעומת זאת, בספר במדבר, לא כל כך ברור האם המשימה המרכזית היא לבחון את טיב הארץ, או שהמשימה המרכזית היא לבחון את דרכי הכיבוש.
הרב סמט במאמרו מציע פתרון לסתירות הללו. לדעתו ה' ציווה את משה לשלוח מרגלים כדי לתור את הארץ ולבדוק האם היא טובה, (כפי שמסופר בספר במדבר). לאחר מכן העם הגיע אל משה וביקש לבדוק דרכים לכיבוש הארץ (כפי שמודגש בספר דברים). משה החליט שהוא שולח אותם למשימה כפולה, כדי לא לשלוח את המרגלים פעמיים: מטרת המשימה הצבאית שאותה רצה העם, הייתה לחפור את הארץ (כפי שמודגש בספר דברים) ולבדוק האם היא מוכנה לכיבוש. המשימה הכללית שמטרתה הייתה לתור את ארץ כנען כלומר לבדוק אם היא טובה (כפי שמודגש בספר במדבר) .
לפי ספר דברים, משה עצמו תולה את אי כניסתו לארץ לא בחטא מי מריבה אלא דווקא בחטא המרגלים: ”גַּם בִּי הִתְאַנַּף יְהֹוָה בִּגְלַלְכֶם לֵאמֹר גַּם אַתָּה לֹא תָבֹא שָׁם” (ספר דברים, פרק א', פסוק ל"ז).
מאיר שפיגלמן מסביר את האחריות של משה בכך שמשה הוא זה שבחר את המרגלים, הדריך אותם ולא הגיב באופן אקטיבי לדבריהם כשהוציאו דיבת הארץ רעה. משה לא היה יכול לשכנע את העם שהארץ אכן טובה, משום שלא ביקר בה בעצמו.
חטא המרגלים בספרות חז"ל

על פי המדרש, כלב נפרד משאר המרגלים שנשלחו לתור את הארץ והלך לבדו לחברון, להשתטח על קברי האבות בחברון, להתפלל ולפרוש משאר המרגלים שרצו להגיד דברים רעים על הארץ כשישובו. מדרש זה בונה את דמותו של כלב כאדם עצמאי.
מדרש אחר מספר כי כלב הערים על העם כשהתפרץ לדברי המרגלים. כלב פתח בדברים שנשמעים כמו תלונות נוספות על משה: "וכי זאת בלבד עשה לנו בן עמרם?!" (ובכוונה לא הזכיר את שמו של משה, שיישמע כגנאי) כדי למשוך את הקהל לשמוע לו, והמשיך בשבחו של משה: הוא גם הוציא אותנו ממצרים וקרע את הים וכו'.
על פי התלמוד, המרגלים יצאו בכ"ט בסיוון וחזרו בתשעה באב, ובעקבות החטא נגזר על דור המדבר שלא יכנסו לארץ ישראל ושבתשעה באב תהיה בכיה לדורות לעם ישראל: ”אתם בכיתם בכיה של חנם ואני קובע לכם בכיה לדורות” (תלמוד בבלי, מסכת תענית, דף כ"ט, עמוד א')
בהמשך הסוגיה נאמר, שלאחר חטא המרגלים כל שנה היו עם ישראל חופרים לעצמם קבר וישנים בתוכו בתשעה באב (שבו חל חטא המרגלים), ובבוקר, כשהכרוז קורא ”יבדלו חיים מן המתים!” - החיים יצאו מקברם והמתים נשארו בקברם. בשנה האחרונה כולם קמו, וכיוון שכך, חששו שטעו בתאריך, וקיימו את המעמד בלילה שלאחריו, אך שוב בקריאת ”יבדלו חיים מן המתים!”, כל האנשים יצאו מקברם ללא מת אחד. וכך עשו כל לילה עד ט"ו באב, שראו את הירח מלא, וידעו שלא טעו בתאריך, ויותר לא ימותו, לכן עשו בט"ו באב יום טוב.
חטא המרגלים בקוראן

בקוראן מסופר על כך שבני ישראל מסרבים להיכנס לארץ ישראל מפחד הענקים השוכנים בה, למעט שני אנשים המוכנים להיכנס. כעונש הם מתעכבים במדבר ארבעים שנה. פרשני הקוראן מרחיבים את הסיפור וחלק מהספרות הפרשנית קרובה לאגדות חז"ל בנושא.
כג וּבֶאֱמֹר מֹשֶׁה לְעַמּוֹ: ״עַמִּי, זִכְרוּ אֶת הַטּוֹב אֲשֶׁר עָשָׂה אִתְּכֶם אֱלֹהִים בַּהֲקִימוֹ בְּקִרְבְכֶם נְבִיאִים, וַיָּשֶׂם אֶתְכֶם מְלָכִים, וַיִּתֵּן לָכֶם אֵת אֲשֶׁר לֹא נָתַן לְעַם מִן הָאָדָם: כד עַמִּי, בּוֹאוּ אֶל הָאָרֶץ הַקְּדוֹשָׁה אֲשֶׁר צִוָּה אֱלֹהִים לָכֶם וְלֹא תִסֹּגוּ אָחוֹר פֶּן תֹאבֵדוּ (לָעַד)״: כה וַיֹאמְרוּ: ״מֹשְׁה, עַם עֲנָקִים בְּתוֹכָהּ וַאֲנַחְנוּ לֹא נָבוֹא אֵלֶיהָ עַד אִם יֵצְאוּ מִתּוֹכָהּ. וְרַק אִם יֵצְאוּ מִתּוֹכָהּ נָבוֹא אֵלֶיהָ״: כו וַיֹאמְרוּ שְׁנֵי אֲנָשִׁים מִירֵאֵי הָאֱלֹהִים אֲשֶׁר עָשָׂה אִתָּם חָסֶד: ״בּוֹאוּ עֲלֵיהֶם אֶל הַשָּׁעַר, וּבְבוֹאֲכֶם אֵלָיו תִּגְבְּרוּ (עֲלֵיהֶם), וְהִשָּׁעֲנוּ עַל אֱלֹהִים אִם מַאֲמִינִים אַתֶּם״: כז וַיֹּאמְרוּ: ״משֶׁה, לֹא נָבוֹא לְעוֹלָם כָּל עוֹד הֵם בְּתוֹכָהּ, לֵךְ אֵפוֹא אַתָּה וֵאלֹהֶיךָ וְהִלָּחֲמוּ, כִּי אֲנַחְנוּ נֵשֵׁב בָּזֶה: כח וַיֹּאמֶר (משֶׁה): ״אֱלֹהַי, אֵין לִי שִׁלְטוֹן בִּלְתִּי אִם עָלַי וְעַל אָחִי. הַפְלֵה אֵפוֹא בֵּינִי וּבֵין הָעָם הַפּוֹשְׁעִים״: וַיֹּאמֶר (אֱלֹהִים): ״אִם כָּכָה, הִנֵּה הָחָרְמָה מֵהֶם הָאָרֶץ אַרְבָּעִים שָׁנָה. יִתְעוּ בָאָרֶץ וְלֹא יֵצַר לְךָ עַל הָעָם הַפּוֹשְׁעִים״.
על פי הגרסה בקוראן סירבו מלכתחילה המועמדים למסע הריגול לצאת למשימתם בטענה כי 'בארץ שוכן עם ענקים ולעולם לא נוכל להיכנס אליה לפני שייצאו הענקים ממנה'. רק שני אנשים היו מוכנים ומזומנים לשליחות מתוך ביטחון מוחלט באללה; אולם כל היתר עמדו בסירובם בתמיכת העם כולו, באומרם: 'לא ניכנס אליה לעולם כל עוד בני הענקים בתוכה. צא אתה, משה עם ריבונך [קרי: אללה] והילחמו בהם, ואנו נשב ונחכה'. לכן נגזר על העם ועליהם איסור הכניסה לארץ ועונש התעייה במדבר במשך ארבעים שנה.
סיפור המרגלים בקוראן שונה, אפוא, מן המקור בתנ"ך בכך שהמועמדים למשימת הריגול לימדו על הארץ קטגוריה עוד לפני שתרו אותה ושהו בה. בניגוד למקור התנ"כי מוסר הקוראן, כי חטאם היה כפול -- גם ערקו מן המשימה וגם הכפישו את הארץ בלא שהכירוה. יתר על כן, הם התגרו באללה ובמשה והתריסו כנגדם כי יואילו הם להילחם ראשונה בבני הענקים.
מייסד ומנהיג תנועת החמאס השייח אחמד יאסין ביקש להסיק מן הגרסה הקוראנית של פרשת המרגלים כי פלסטין תהפוך למדינה אסלאמית בשנת 2027. שיח' אחמד יאסין נתלה בעונש של ארבעים שנות תעייה במדבר כדי לחשב את העתים ולהסיק, כי משכו של דור במציאות פוליטית הוא ארבעים שנה עד שמבשילות התמורות המהותיות. מכאן הוא גוזר את תבנית חילופי הדורות בסכסוך הפלסטיני-הישראלי: משנת 1947 ועד שנת 1987 (פרוץ האנתיפאדה) שלטה בפלסטינים רוח התבוסה; משנת 1987 ועד שנת 2027 מבשילות התמורות, והן תוכתרנה בשנת 2027 בהשתלטות האסלאם על פלסטין (קרי: השתלטות ה'חמאס' תוך דחיקת רגלי ישראל והשלטון הלאומי הפלסטיני החילוני גם יחד).
לקריאה נוספת

בנימין אופנהיימר, הנבואה הקלאסית - התודעה הנבואית, ירושלים: מאגנס, תשס"א; עמ' 270–272
עורכי פרויקט TABS, פענוח פרשת המרגלים בעזרת השערת התעודות, אתר התורה
טופלו (מיסיסיפי)

| --- | --- |
דגל טופלודגל טופלו

רחוב ראשי בטופלו
 מדינה:  ארצות הברית ארצות הברית
 מדינה:  מיסיסיפי (מדינה) מיסיסיפי
 מחוז:  לי
 ראש העיר:  טוד ג'ורדן
 תאריך ייסוד:  1870
 על שם:  Nyssa sylvatica 
 שטח:  133.2 קמ"ר
 גובה:  85 מטרים
 אוכלוסייה:  ‏
  ‑ בעיר:  37,923 (1 באפריל 2020)
 קואורדינטות:  34°15′27″N 88°42′12″W﻿ / ﻿34.257611111111°N 88.703388888889°W﻿ / 34.257611111111; -88.703388888889 
 אזור זמן:  UTC -6
 http://www.tupeloms.gov/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה טופלו(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה טופלו(למפת מיסיסיפי רגילה) ג'קסון גאלפפורט סאות'ייבן האטיסבורג מרידיאן גרינוויל אלבמה טנסי ארקנסו לואיזיאנה מפרץ מקסיקוטופלו(למפת מיסיסיפי מוגדלת) ג'קסון גאלפפורט סאות'ייבן האטיסבורג מרידיאן גרינוויל אלבמה טנסי ארקנסו לואיזיאנה מפרץ מקסיקוטופלו  he tabBackground:;tabBorder:#aaa;defaultTab:0;
 
טופלו על מפת המחוז לי
מפת האתרים ההיסטוריים באזור טופלו
טופלו (באנגלית: Tupelo) היא עיר במדינת מיסיסיפי בארצות הברית, העיר הגדולה ביותר של מחוז לי ובירתו. היא העיר השביעית במספר התושבים בין ערי מדינת מיסיסיפי. טופלו שוכנת בקצה המערבי של האזור הקרוי "צפון-מזרח מיסיסיפי", בין ממפיס בטנסי וברמינגהאם באלבמה. דרכה עובר כביש בין-מדינתי 22. לפי מפקד האוכלוסין של ארצות הברית משנת 2010, מספר תושביה היה 34,546. "האזור המיקרופוליטני הסטטיסטי טופלו", הכולל את המחוזות לי, פונטוטוק ואיטאוומה, מונה 139,671 תושבים.
טופלו הייתה העיר הראשונה שזכתה לרשת חשמל במסגרת תוכניתו של הנשיא פרנקלין רוזוולט לעבודות התשתית של רשות עמק טנסי בימי השפל הגדול. העיר היא מקום הולדתו של הזמר אלביס פרסלי.
היסטוריה

השטח שעליו נבנתה העיר אוכלס מאות שנים על ידי שבטים אינדיאניים ילידים דוברי שפות מוסקוג'יות (או "קריק"), בני צ'יקאסו ובני צ'וקטו. עד שנת 1830 הם גורשו ממקום מולדתם על ידי המתיישבים הלבנים.
ב-26 במאי 1736 התנהל באזור קרב אקיה, בין הבריטים ובני בריתם בני צ'יקאסו, לבין צרפתים ובני בריתם מבני צוק'טו.
המקום נחצה על ידי דרך נאצ'ז, העוברת בין היערות ושימשה בעבר את האינדיאנים ובמאה ה-18 חיברה את חופי מפרץ מיסיסיפי עם גדות קמברלנד. קדם לעיר הנוכחית יישוב קטן מסחרי בשם גאם פונד (Gum Pond, "ביצת הגומי"), שהוקם על ידי האנגלים.
טופלו קיבלה מעמד של עיר בשנת 1870 ונקראה כך לפי העץ המקומי טופלו-אוגצ'ה (Nyssa aquatica), מין השייך למשפחה Nyssaceae. באותה שנה מנתה העיר 618 תושבים.
בימי מלחמת האזרחים האמריקנית, ביולי 1864 התחולל במקום קרב טופלו שבו ניצח צבא האיחוד בפיקוד הגנרל אנדרו ג'קסון סמית' את כוחות הקונפדרציה תחת פיקודו של נייתן בדפורד פורסט. אחרי מלחמה קו רכבות הביא לטופלו רווחה וצמיחה.
בשנת 1936 הוכה היישוב על ידי טורנדו, אחד הקטלניים ביותר בתולדות ארצות הברית. הסופה הרסה 48 בניינים ציבוריים ומעל 200 בתים, הרגה 216 בני אדם וגרמה לפציעתם של עוד 700. מכיוון שבאותם הימים לא נהגו לרשום גם את הפגיעות באוכלוסייה השחורה, יש סבורים שהאבדות היו עוד יותר קשות. הסופה הכתה באישון לילה והחריבה אזורי מגורים רחבים בצפון העיר. הזמר אלביס פרסלי שהיה אז תינוק נמנה עם הניצולים.
דמוגרפיה

לפי המפקד משנת 2010 העיר מנתה 35,456 תושבים, 13,602 משקי בית, ו-8,965 משפחות שגרו בה. ההרכב האתני-גזעי היה כדלהלן: 58.7% "לבנים", 36.8% אפרו-אמריקאים, 0.1% ילידים אמריקאים, 1% "אסיאתיים", 0.01% בני איים מן האוקיינוס השקט, 2% "מגזעים אחרים", 1.4% "בני כלאים". 3.5% היו "היספניים" מגזעים שונים.
אטרקציות ואתרים היסטוריים

המרכז האקווטי (Tupelo Aquatic Center) לספורט ובילוי
בית הולדתו של אלביס פרסלי - במזרח העיר
המוזיאון להיסטוריה של הקהילה - ע"ש אורן דאן (Oren Dunn City Museum)
מוזיאון המכונית (Tupelo Automobile Museum)
פארק התאואים וגן החיות (The Tupelo Buffalo Park and Zoo)
טופלו במדיה האמנותית

1985 - ניק קייב הקליט את הסינגל "טופלו" כהוקרה לאלביס פרסלי
1993 - ג'ון לי הוקר הלחין שיר על הטורנדו משנת 1936 בטופלו
2004 - אלטון ג'ון כתב "Porch Swing in Tupelo"
2004 - מרק נופלר כתב את השיר "Back to Tupelo" (בחזרה לטופלו)
השיר של ואן מוריסון "Tupelo Honey" משנת 1971 משתמש בדימוי של הדבש מעץ ה־Tupelo.
אירועים

הפסטיבל השנתי אלביס
הערות שוליים

↑  אטרקציות בעיר באתר הרשמי
| דגל מיסיסיפי מדינת מיסיסיפי |
| --- | --- | --- |
| בירת המדינה | ג'קסון |  |
| אזורים גאוגרפיים | הדלתא של מיסיסיפי • עמק טנסי |  |
| היישובים הגדולים ביותר | ג'קסון • גאלפפורט • סאות'הייבן • האטיסברג • בילוקסי • מרידיאן • טופלו • גרינוויל • אוליב בראנץ' • הורן לייק • קלינטון • פרל • מדיסון • רידג'לנד • סטארקוויל • ויקסבורג • קולומבוס • פאסקאגולה • ברנדון • אוקספורד |  |
| נושאים נוספים | מחוזות • סמלים • היסטוריה • דמוגרפיה • יהדות מיסיסיפי |  |
| --- | --- |
בקרת זהויות :  NLI: 987007564469305171  GND: 4270414-5  LCCN: n82047509  MusicBrainz: 157e3c0e-1b68-403d-a515-6e37cb67947b  NARA: 10041495  VIAF: 265675144   WorldCat (עם VIAF): 265675144 
הבית המשוחזר שבו נולד אלביס פרסלי
טרי בראדשו

| --- | --- |

בראדשו, 2018
 לידה:  2 בספטמבר 1948 (בן 76) שריבפורט, ארצות הברית 
 לאום:  אמריקאי
 עמדה:  קוורטרבק
 גובה:  1.91 מטר
 משקל:  99 קילוגרם
 מספר:  12
 מכללה:  אוניברסיטת לואיזיאנה טק
 דראפט:  דראפט ה-NFL‏ 1970, פיטסבורג סטילרס, סבב 1, מספר 1
 היכל התהילה:  היכל התהילה של הפוטבול המקצועני היכל התהילה של פוטבול המכללות
 קבוצות כשחקן
 1970 - 1983:  פיטסבורג סטילרס
 הישגים כשחקן
 זכייה ב-4 סופרבולים (IX, X, XIII, XIV)  זכייה בשני תוארי MVP של משחק הסופרבול (XIII, XIV)  MVP של ה-NFL ‏(1978)  בחירה לפרו בול – 3 פעמים (1975, 1978, 1979)  בחירה לאול-פרו (1978)  ספורטאי השנה של ספורטס אילוסטרייטד (1979)  בחירה לנבחרת העשור של שנות השבעים ב-NFL
 
טרי פקסטון בראדשו (באנגלית: Terry Paxton Bradshaw; נולד ב-2 בספטמבר 1948) הוא שחקן פוטבול לשעבר, פרשן ספורט ומגיש טלוויזיה. בראדשו שיחק בשנים 1970 עד 1983 כקוורטרבק של קבוצת פיטסבורג סטילרס מליגת ה-NFL, הוא זכה עם הסטילרס בארבעה סופרבולים, נבחר פעמיים ל-MVP של משחק הסופרבול ופעם אחת ל-MVP של העונה הסדירה. ב-1989 נבחר להיכלל בהיכל התהילה של הפוטבול המקצועני.
בראדשו ב-2014
ביוגרפיה

בראדשו נולד בעיר שריבפורט שבלואיזיאנה. בתקופת לימודי התיכון הצטיין בספורט, כקוורטרבק הוא הוביל את קבוצת הפוטבול עד לגמר אליפות המדינה והיה שיאן התיכונים בארצות הברית בהטלת כידון.
ביוגרפיה > קריירה במכללות

ב-1966 החל ללמוד באוניברסיטת לואיזיאנה טק. בשתי העונות הראשונות שלו סיימה קבוצת הפוטבול של האוניברסיטה במאזן שלילי, בראדשו מיעט לשחק ושקל לעזוב למוסד אחר. בעונתו השלישית סיימה הקבוצה במאזן של 9–2 וניצחה במשחק הרייס בול. בראדשו סיים את העונה עם 2,890 יארד בהתקפה, יותר מכל שחקן אחר ב-NCAA. בעונתו האחרונה הקבוצה סיימה במאזן 8–2. ב-1996 נבחר בראדשו להיכל התהילה של פוטבול המכללות.
ביוגרפיה > קריירה ב-NFL

בראדשו נבחר במקום הראשון בדראפט ה-NFL של שנת 1970 על ידי פיטסבורג סטילרס. בעונתו הראשונה פתח בשמונה משחקים והציג יכולת חלשה, עם 38.1% השלמת מסירות בלבד, 6 טאצ'דאונים לעומת 24 חטיפות. בעונתו השנייה בליגה הפך לקוורטרבק הפותח הקבוע של הקבוצה, אך עדיין ביצועיו היו גרועים והקבוצה סיימה במאזן שלילי.
בעונת 1972 זכתה הקבוצה בראשות הבית המרכזי ב-AFC עם מאזן של 11–3. בראדשו רשם במהלך העונה הסדירה 1,887 יארדים במסירה, 12 טאצ'דאונים ו-12 חטיפות. בפלייאוף גברה הקבוצה בסיבוב הראשון על אוקלנד ריידרס 13–7. 22 שניות לסיום המשחק פיגרו הסטילרס 3–7, והיו בעמדה מרוחקת מקו השער של הריידרס. בראדשו הצליח להתחמק מלחץ של מספר שחקני הגנה ולמסור לעבר ג'ון פוקיוה, הכדור נהדף על ידי שחקן הגנה ובעודו באוויר הצליח להשתלט עליו פרנקו האריס, הרץ של הסטילרס, שחמק ממספר שחקני הגנה והבקיע את טאצ'דאון הניצחון. המהלך זכה לכינוי "המהלך ללא רבב" ("Immaculate Reception", על משקל העיבור ללא חטא בנצרות) והוא אחד המהלכים המפורסמים ביותר בתולדות ה-NFL. בגמר ה-AFC הודחה הקבוצה על ידי מיאמי דולפינס. עונה לאחר מכן סיימו הסטילרס במקום השני בבית והודחו בסיבוב הראשון של הפלייאוף.
במהלך עונת 1974 איבד בראדשו את מקומו בהרכב הפותח למספר משחקים אך חזר לשמש כקוורטרבק הפותח בקבוצה שסיימה במאזן 10–3–1. בפלייאוף זכתה הקבוצה בסופרבול IX לאחר ניצחון 16–6 על מינסוטה ויקינגס, משחק בו רשם בראדשו 96 יארד וטאצ'דאון אחד. בעונת 1975 נבחר בראדשו לראשונה למשחק הפרו בול, כשהציג 2,055 יארד במסירה, 18 טאצ'דאונים ו-9 חטיפות. פיטסבורג זכתה באליפות פעם נוספת כשגברה בסופרבול X על דאלאס קאובויס 17-21.
עונת 1978 הייתה עונת השיא שלו כשהוביל את פיטסבורג למאזן 12–2. הוא הוביל את הליגה עם 28 מסירות לטאצ'און ורשם 2,915 יארד במסירה ו-20 חטיפות. הוא נבחר בתום העונה ל-MVP של הליגה. בפלייאוף זכו פיטסבורג ובראדשו באליפות השלישית בתולדותיהם, עם ניצחון 35–31 בסופרבול XIII על דאלאס קאובויס. בראדשו נבחר ל-MVP של המשחק כשהשיג 318 יארד במסירה, 4 טאצ'דאונים וחטיפה אחת. בעונת 1979 מסר לשיא קריירה של 3,724 יארד והשיג 26 טאצ'דאונים אך עם 25 חטיפות. בפלייאוף זכה עם הסטילרס בסופרבול XIV לאחר ניצחון על לוס אנג'לס ראמס 31–19. הוא נבחר בפעם השנייה ל-MVP של הסופרבול לאחר שהשיג 309 יארד במסירה, 2 טאצ'דאונים ו-3 חטיפות. בזכות הישגיו זכה בתואר ספורטאי השנה של ספורטס אילוסטרייטד.
את הקריירה שלו כשחקן סיים בעונת 1983 לאחר פציעה במרפקו. סך הכל השיג במהלך 14 עונותיו בליגה, 27,989 יארדים ו-212 טאצ'דאונים במסירה. הוא אחד משני קוורטרבקים שזכו בארבעה סופרבולים, יחד עם ג'ו מונטנה, ורק טום בריידי זכה ביותר.
ביוגרפיה > זמר ושחקן

לאורך השנים הקליט חמישה אלבומי מוזיקת קאנטרי והיה מועמד מספר פעמים לפרסי איגוד מוזיקת הנשמה. אלבומו הראשון "I'm So Lonesome I Could Cry" יצא ב-1976, ושיר הנושא שלו היה ביצוע מחודש לשירו של האנק ויליאמס, השיר זכה להצלחה והיה מדורג במקום ה-17 במצעד בילבורד לשירי קאנטרי. בראדשו שיחק בסרט הקולנוע "הופר" מ-1978 בכיכובו של ברט ריינולדס ובסרט "אין כמו בבית" ב-2006. בנוסף ערך הופעות אורח והופעות קמע רבות בסרטי קולנוע ביניהם "ממזרים" ב-2017, ובסדרות טלוויזיה וכן כיכב בפרסומות. ב-2001 הונצח בשדרת הכוכבים של הוליווד.
ביוגרפיה > פרשן ומגיש טלוויזיה

מיד לאחר פרישתו משחק פעיל הפך בראדשו לפרשן פוטבול ברשת CBS, משנת 1994 הוא חבר בפאנל הפרשנים והמגישים של תוכנית הפוטבול המרכזית של רשת פוקס, "Fox NFL Sunday" וזכה שלוש פעמים בפרס אמי לפרשן הטוב ביותר בתוכניות ספורט, בשנים 2000, 2002 ו-2009.
ביוגרפיה > חייו האישים

בראדשו נשוי בפעם הרביעית לאחר שהתגרש שלוש פעמים והוא אב לשתי בנות. הוא מתמודד עם דיכאון קליני ועם נזקים בריאותיים כגון אובדן זיכרון שנגרמו לו כתוצאה מזעזועי מוח אותם ספג במהלך הקריירה שלו כשחקן פוטבול.
הערות שוליים

↑  A Football Life Naming the Immaculate Reception, אתר ה-NFL
↑  Terry Bradshaw Returns to Country With 'Lights of Louisiana', בילבורד, 11 בדצמבר 2012
↑  Bradshaw shares battle with concussions, פוקס ספורט, 12 באפריל 2011
| --- | --- |
בקרת זהויות :  BNE: XX5837495  ISNI: 0000 0000 2145 3050  LCCN: n79148923  MusicBrainz: 9029655a-7d18-4e48-ab12-4fc4c1eb88ca  SNAC: w6qk67zx  VIAF: 50514557   WorldCat (עם VIAF): 50514557 
חולצתו של בראדשו ב-NFL
בראדשו משחק עם סטילרס ב-1982
ז'אק פרייטג

ז'אק פרייטג (באנגלית: Jacques Freitag;‏ 11 ביוני 1982 – 1 ביולי 2024) היה אתלט דרום אפריקאי, אלוף עולם (פריז 2003) בקפיצה לגובה.
ביוגרפיה

אמו של פרייטג, הנדרינה פיטרס, הייתה אלופת דרום אפריקה בקפיצה לגובה בשנת 1973, ושיאה האישי הוא 1.74 מטר.
ביוגרפיה > 1999 > אלוף עולם עד גיל 18

באליפות העולם עד גיל 18 שנערכה בבידגושץ' שבפולין ביולי זכה במדליית זהב בקפיצה לגובה בתוצאה של 2.16 מטר.
במשחקי כל-אפריקה שנערכו בספטמבר ביוהנסבורג שבדרום אפריקה סיים במקום רביעי בקפיצה לגובה בתוצאה של 2.20 מטר.
ביוגרפיה > 2000 > אלוף עולם עד גיל 20

באליפות העולם עד גיל 20 שנערכה בסנטיאגו דה צ'ילה שבצ'ילה באוקטובר זכה במדליית זהב בקפיצה לגובה בתוצאה של 2.24 מטר.
ביוגרפיה > 2001

באליפות העולם שנערכה באדמונטון שבאלברטה, קנדה, סיים במקום 23 בקפיצה לגובה בתוצאה של 2.15 מטר.
ביוגרפיה > 2003 > אלוף עולם

באליפות העולם שנערכה בפריז שבצרפת באוגוסט זכה במדליית זהב בקפיצה לגובה בתוצאה של 2.35 מטר, לפני סטפן הולם משוודיה (2.32 מטר) ומארק בוזוול מקנדה (2.32 מטר).
ביוגרפיה > 2004

באולימיפאדת אתונה שנערכה באוגוסט סיים במקום 20 בקפיצה לגובה בתוצאה של 2.20 מטר.
ביוגרפיה > 2005

באליפות העולם שנערכה בהלסינקי שבפינלנד באוגוסט סיים במקום 18 בקפיצה לגובה בתוצאה של 2.20 מטר.
ביוגרפיה > מותו

ביוני 2024 נעלם אחרי שביקר את אמו. כשבועיים אחר כך, ב-2 ביולי, נמצאה גופתו הירויה. מקרה המוות שלו נחקר כרצח.
שיאים אישיים > אצטדיון

קפיצה לגובה: 2.38 מטר (2005), שיא דרום אפריקה
שיאים אישיים > אולם

קפיצה לגובה: 2.28 מטר (2005), שיא דרום אפריקה
הערות שוליים

↑  Ex-world high jump champion shot dead with body found dumped in field - The Mirror US, www.themirror.com
↑  Body of Former Olympian and High Jump World Champion Discovered in Field After Suspected Shooting, Peoplemag (באנגלית)
| --- | --- |
בקרת זהויות :  GND: 1334790302  World Athletics: 14220047  VIAF: 6545172126415103340004   WorldCat (עם VIAF): 6545172126415103340004
טיסה 6502 של אירופלוט

| --- | --- |

מטוס טופולב Tu-134A של אירופלוט, דגם המטוס שהתרסק
 תאריך:  20 באוקטובר 1986
 מיקום:  ברית המועצות נמל התעופה קויבישב
 קואורדינטות:  53°30′20″N 50°09′36″E﻿ / ﻿53.50563°N 50.159933°E﻿ / 53.50563; 50.159933
 הרוגים:  70
 פצועים:  24 
 ניצולים:  24
 המעורבים באסון

כלי טיס
 כלי טיס:  טופולב Tu-134A
 מספר זנב:  CCCP-65766
 מוצא:  נמל התעופה קולצובו, יקטרינבורג, ברית המועצות
 יעד:  נמל התעופה גרוזני, גרוזני, ברית המועצות
 חניות ביניים:  נמל התעופה קויבישב, קויבישב, ברית המועצות
 מפעיל:  אירופלוט
 נוסעים:  87
 אנשי צוות:  7
 he
 
טיסה 6502 של אירופלוט הייתה טיסה פנימית בברית המועצות של חברת התעופה אירופלוט שהייתה בדרכה מיקטרינבורג לגרוזני, עם חניית ביניים בקויבישב. הטיסה התרסקה ב-20 באוקטובר 1986 בנמל התעופה קויבישב, כשעליה 87 נוסעים ו-7 אנשי צוות. 70 מתוך 94 האנשים שעל המטוס נהרגו. החוקרים קבעו כי סיבת ההתרסקות הייתה רשלנות של צוות הטיסה.
הטיסה

הטיסה יצאה מיקטרינבורג לגרוזני, עם חניית ביניים בקויבישב. הקברניט היה אלכסנדר קלייב וטייס המשנה היה גנאדי ז'ירנוב.
כשהתקרבו לנחיתה בנמל התעופה קויבישב, קלייב התערב עם ז'ירנוב שהוא מסוגל להנחית את המטוס ללא מחווני טיסה וכשחלונות תא הטייס מוחשכים, כך שהוא מסתמך על הוראות פיקוח טיסה ועל מכשיר ה-NDB בלבד.
קלייב התעלם מאזהרות מערכת ההתרעה על קרבה קרקעית (אנ'), שהמליצה לו לחוג באוויר כדי לנחות נכון כשהיה בגובה 62–65 מטרים, והמטוס פגע בקרקע במהירות של 280 קמ"ש והתהפך.
63 אנשים נהרגו במקום, ושבעה מתו לאחר מכן בבתי החולים. בין הנוסעים היו 14 ילדים, שכולם שרדו את ההתרסקות.
בדו"ח המיוחד והסודי שנשלח לראש ממשלת ברית המועצות ניקולאי ריז'קוב צוינו נתונים מעט שונים: על המטוס היו 85 נוסעים ו-8 אנשי צוות, 53 נוסעים ו-5 אנשי צוות נהרגו מיד ו-11 נוספים מתו בבתי החולים לאחר מכן.
אף על פי שז'ירנוב לא עשה דבר על מנת למנוע את ההתרסקות, הוא ניסה לחלץ נוסעים מהמטוס ומת מדום לב בדרך לבית החולים. קלייב, שנותר בחיים, נשפט ל-15 שנות מאסר, שקוצרו לאחר מכן ל-6.
הערות שוליים

↑  Ranter, Harro. "ASN Aircraft accident Tupolev Tu-134A CCCP-65766 Kuybyshev Airport (KUF)". aviation-safety.net. Aviation Safety Network. נבדק ב-2020-07-13.{{cite web}}:  תחזוקה - ציטוט: url-status (link)
↑  "Катастрофа Ту-134А Северо-Кавказского УГА в а/п Курумоч (Куйбышев)" [Accident of Tu-134A of the North-Caucasian CAA in the airport Kurumoch (Kuibyshev)] (ברוסית). Airdisaster.ru. נבדק ב-2 בדצמבר 2013. {{cite web}}:  (עזרה)תחזוקה - ציטוט: url-status (link)
↑  "Самая крупная катастрофа случилась в Самарском аэропорту в 1986 году" [The biggest disaster happened at Samara airport in 1986] (ברוסית). RIA Samara. נבדק ב-2 בדצמבר 2013. {{cite web}}:  (עזרה)תחזוקה - ציטוט: url-status (link)
↑  "Blind Landing on a Dare Killed Dozens, Paper Says: Soviets Disclose October Airliner Crash". Los Angeles Times. Reuters. 5 ביוני 1987. Soviet Russia said the co-pilot died of heart failure while trying to rescue passengers. {{cite news}}:  (עזרה)תחזוקה - ציטוט: url-status (link)